На основу члана 70. Закона о службеницима и намјештеницима у органима јединице локалне самоуправе („Службени гласник Републике Српске“, број: 97/16), члана 7. став 2. и члана 9. Правилника о јединственим процедурама за попуњавање упражњених радних мјеста у градској oдносно општинској управи („Службени гласник Републике Српске“, број: 42/17) и члана 36. Одјељак V-2 – Одјељење за привреду, А) Одсјек за привреду, тачка 1. Шеф одсјека за привреду Правилника о унутрашњој оганизацији и систематизацији радних мјеста у Општинској управи Угљевик („Службени билтен општине Угљевик“, број: 2/21, 7/21, 9/21, 12-2/21, 1/22, 2/22, 4/22, 7/22-други дио, 1/23, 2/23, 3/23, 1/24, 2/24, 5/24) Начелник општине Угљевик, р а с п и с у ј е

ИНТЕРНИ КОНКУРС

**I** – За попуну упражњеног радног мјеста у Општинској управи Угљeвик у статусу службеника у Одјељењу за привреду, А) Одсијек за привреду и то:

1. Шеф Одсјека за привреду..................................................................1 извршилац

**II – Опис послова и задатака**

Утврђени су у члану 36. Правилника о унутрашњој организацији и систематизацији радних мјеста у Општинској управи Угљевик („Службени билтен општине Угљевик“, број: 22/21, 7/21, 9/21, 12-2/21, 1/22, 2/22, 4/22, 7/22-други дио, 1/23, 2/23, 3/23, 1/24, 2/24, 5/24) Одјељак V-2, А) Одсјек за привреду, тачка 1. Шеф одсјека за привреду, друга категорија, организује и руководи радом одсјека и одговоран је за законитост и извршење послова одсјека, врши распоред послова у одсјеку и прати њихово извршење, прати прописе из надлежности послова у одсјеку и о томе извјештава извршиоце, припрема и учествује у изради годишњих програма и извјештаја о раду, припрема нацрте планова и програма развоја општине, води управни поступак из надлежности одсјека, прати стање и промјене у привреди, учествује у процесу стратешког планирања, припрема анализе и информације о реализацији дефинисаних циљева и задатака у развоју Општине, припрема нацрте приједлога и мишљења о вршењу дјелатности на подручју Општине у поступку утврђивања и спровођења планова развоја предузећа и других организација Општине, чији је основач Република, припрема извјештаје, програме за потребе Начелника и Скупштине општине и надлежних републичкиг органа, припрема нацрт општих аката, одлука, наредби, обавијести и слично који су у надлежности Одјељења, а доноси их Начелник и Скупштина општине, припрема нацрте рјешења о сагласности и оправданости корекције цијена, брашна, хљеба и стамбено-комуналних производа и услуга и рјешење о одобравању уписа промјене дјелатности предузећа, прати законске и подзаконске прописе, посебно из управе и привреде, прати законске и подзаконске прописе, посебно из управе и привреде.

**III – Општи услови**

1. да је држављанин Републике Српске, односно Босне и Херцеговине

2. да је старији од 18 година

3. да има општу здравствену способност

4. да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у градској односно општинској управи

5. да није отпуштан из органа управе као резултат дисциплинске мјере на било којем нивоу власти у БиХ, три године прије објављивања конкурса,

6. да није под оптужницом Међународног суда за ратне злочине почињене на подручју бивше Југославије у Хагу и да није одбио наредбу да се повинује пред Трибуналом – члан IX Устава БиХ

7. да није у сукобу интереса, односно да не обавља дужност која је неспојива са дужношћу службеника,односно намјештеника у општинској управи, у складу са чл.од 43. до 47. Закона о службеницима и намјештеницима у органима јединице локалне самоуправе („Службени гласник Републике Српске“, број: 97/16)

**IV – Посебни услови**

* висока стручна спрема друштвеног смјера или први циклус студија са најмање 240 ЕЦТС бодова
* најмање три године радног искуства у траженом степену образовања
* положен стручни испит за рад у општинској управи

**V-** На интерном конкурсу могу да учествују само службеници запослени на неодређено вријеме у Општинској управи Угљевик.

**VI – Потребна документа**

Пријава за учешће на Интерни конкурс подноси се на прописаном обрасцу-Пријава на интерни конкурс, којa је доступна на сајту Министарства управе и локалне самоуправе Републике Српске и сајту општине Угљевик, а може се преузети и у канцеларији број 23 Општине Угљевик.

Тачност података наведених у обрасцу-Пријава на интерни конкурс, кандидати потврђују својим потписом.

Приликом подношења пријаве на интерни конкурс кандидат прилаже доказе о испуњавању општих и посебних услова.

1. Као доказ о испуњавању општих услова кандидат извод из матичне књиге рођених и увјерење о држављанству Републике Српске, односно Босне и Херцеговине, кратка биографија кандидата и изјаве да кандидат:

а) није под оптужницом Међународног суда за ратне злочине почињене на подручју бивше Југославије у Хагу и да није одбио наредбу да се повинује пред Трибуналом – члан IX Устава БиХ,

б) није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у општинској управи,не старије од шест мјесеци,

в) није отпуштен из органа управе као резултат дисциплинске мјере на било којем нивоу власти у БиХ, три године прије објављивања Конкурса и

г) да не постоји неспојивост у складу са чл. од 43. и 47.Закона о службеницима и намјештеницима у органима јединице локалне самоуправе („Службени гласник Републике Српске“, број: 97/16)

2. Као доказ о испуњавању посебних услова кандидат прилаже фото-копије:

1) диплома о стеченом високом образовању и додатак дипломи за кандидате који су високо образовање стекли по Болоњском систему студирања

2) исправе којим се доказује радно искуство у струци - потврда, рјешење или други акт из којег се види на којим пословима, са којом стручном спремом, колико дуго је обављао наведене послове, опис послова и у ком периоду је стечено радно искуство,

3) увјерење о положеном стручном испиту за рад у управи,

Доказ о здравственој способности доставиће само изабрани кандидат.

Са свим кандидатима који буду испуњавали услове конкурса Конкурсна комисија ће обавити разговор – интервју на којем ће се вршити провјера знања кандидата о општем управном поступку, познавању начина фукционисања и организације локалне самоуправе и познавање послова радног мјеста за које кандидат конкурише. О мјесту и времену одржавања интервјуа кандидати ће бити благовремено обавијештени.

**VII –** Прворангирани кандидат, по приједлогу Комисије, дужан је да у року од седам дана

од дана пријема обавјештења Комисије достави доказе о испуњавању општих и посебних услова у оргиналу или овјереној фото-копији, овјерене изјаве, увјерење да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у општинској управи, не старије од шест мјесеци и увјерење о општој здравственој способности.

Ако прворангирани кандидат не достави доказе у прописаном року или ако на основу достављених доказа Комисија утврди да кандидат не испуњава тражене услове, позваће сљедећег кандидата по броју освојених бодова са ранг-листе успјешних кандидата да достави тражене доказе.

Непотпуне, неблаговремене, неразумљиве и недопуштене пријаве и пријаве кандидата који не испуњавају опште и посебне услове из интерног конкурса, Конкурсна комисија одбациће закључком.

**VIII** – Рок за подношење пријава и објављивање Конкурса

Пријаве се могу доставити лично или путем поште на адресу Општинска управа Општине Угљевик,Трг Драже Михаиловића 1, 76 330 Угљевик са назнаком: Интерни конкурс за попуну упражњеног радног мјеста у Општинској управи Угљевик. Особа задужена за давање обавјештења о Интерном конкурсу је Здравка Вукашиновић, самостални стручни сарадник за управљање људским ресурсима, контакт тел. 055/773-768.

Рок за подношење пријава је 8 дана од дана објављивања Интерног конкурса. Интерни конкурс биће објављен у на огласној табли општине Угљевик и на сајту општине Угљевик.

РЕПУБЛИКА СРПСКА НАЧЕЛНИК ОПШТИНЕ

ОПШТИНА УГЉЕВИК \_\_\_\_\_\_\_\_\_\_\_\_\_\_\_\_\_\_\_\_

НАЧЕЛНИК ОПШТИНE Драган Гајић, дипл.менаџер

Број: 02- 120- 7 /25

Датум, 3.2. 2025. године